Menkaureho pyramída

Menkaureho pyramída (iné názvy: Mykerínova pyramída, Menkavrého pyramída, Mikerínova pyramída, Menkaureova pyramída je tretia a najmenšia kráľovská pyramída v nekropole pri Gíze v Egypte. Postavil ju panovník 4. dynastie Menkaure (2490–2472 pred Kr.), ktorý bol synom Chufua, staviteľa najväčšej egyptskej pyramídy. V areáli sa nachádzajú aj tri menšie, ktoré boli určené jeho kráľovnám. Menkaureho pyramída patrí medzi pravé kamenné pyramídy a má dodnes zachovanú subštruktúru, ktorá je najzložitejšia spomedzi všetkých zo svojho susedstva. Patrí k nej ďalej zádušný chrám, nachádzajúci sa v blízkosti, a údolný, ktorý ležal pri brehu Nílu. V pozostatkoch týchto objektov sa našlo okrem väčšieho počtu fragmentov aj niekoľko dobre zachovaných sôch faraóna a príslušníkov jeho rodiny. Poznámky Referencie Pozri aj Zoznam egyptských pyramíd Lepsiusov zoznam pyramíd Iné projekty Commons ponúka multimediálne súbory na tému Menkaureho pyramída Literatúra Baines, John; Malek, Jaromír (2000), Cultural Atlas of Ancient Egypt (oprav. vyd.), New York, NY: Facts on File Publications, ISBN 9780816040360 Lehner, Mark (1997), The Complete Pyramids, London: Thames & Hudson (vyd. 2008), ISBN 9780500285473 Verner, Miroslav (2008), Pyramidy, Praha: Academia, ISBN 9788020016171